钦定古今图书集成/明伦汇编/闺媛典/第366卷 > 《续古诗》白居易
## 钦定古今图书集成/明伦汇编/闺媛典/第366卷 > 《续古诗》白居易

凉风飘嘉树，日夜减芳菙。下有感秋妇，攀条苦悲嗟。
我本幽闲女，结发事豪家。豪家多婢仆，门内颇骄奢。
良人近封侯，出入鸣玉珂。自从富贵来，恩薄谗言多。
冢妇独守礼，群妾互奇邪。但信言有玷，不察心无瑕。
容光未销歇，欢爱忽蹉跎。何意掌上玉，化为眼中砂。
盈盈一尺水，浩浩千丈河。勿言小大异，随分有风波。
“闺房犹复尔，邦国当如何。”